CELEX: 62010TN0527
Language: da
Date: 2010-11-12 00:00:00
Title: Sag T-527/10: Sag anlagt den 12. november 2010 — Google mod KHIM — Giersch Ventures (GMail)

29.1.2011   
            
            
               DA
            
            
               Den Europæiske Unions Tidende
            
            
               C 30/41
            
         Sag anlagt den 12. november 2010 — Google mod KHIM — Giersch Ventures (GMail)
   (Sag T-527/10)
   ()
   2011/C 30/75
   Stævningen er affattet på engelsk
   
      Parter
   
   
      Sagsøger: Google, Inc. (Wilmington, USA) (ved advokaterne M. Kinkeldey og A. Bognár)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Giersch Ventures LLC (Los Angeles, USA)
   
      Sagsøgerens påstande
   
   
               —
            
            
               Afgørelse truffet den 8. september 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 342/2010-4) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Google, Inc.
   
      Det omhandlede EF-varemærke: Figurmærket »GMail« for varer og tjenesteydelser i klasse 9, 38 og 42 — EF-varemærkeansøgning nr. 5685136
   
      Indehaver af det i indsigelsessagen påberåbte varemærke eller tegn: Giersch Ventures LLC
   
      Det i indsigelsessagen påberåbte varemærke eller tegn: Tysk varemærkeregistrering nr. 30666860 af ordmærket »G-mail« registreret for bl.a. varer og tjenesteydelser i klasse 9, 38 og 42; tysk varemærkeregistrering nr. 30025697 af figurmærket »G-mail … und die Post geht richtig ab« for tjenesteydelser i klasse 38, 39 og 42
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Afslag på klagen
   
      Søgsmålsgrunde: Sagsøgeren har gjort gældende, at den anfægtede afgørelse er i strid med artikel 8, stk. 1, litra b), i Rådets forordning (EF) nr. 207/2009, idet appelkammeret begik en fejl ved (i) dets visuelle sammenligning af det omstridte varemærke og det ældre varemærke, (ii) ved ikke at tage hensyn til de omhandlede forbrugeres opfattelse, (iii) ved at antage, at ordbestanddelene i sammensatte varemærker altid er mere dominerende end de visuelle elementer og ved i den henseende at bortse fra retspraksis, (iv) ved at fastslå, at det ældre varemærke i sin helhed ikke skulle anses for at have en ringe grad af særpræg og (v) ved at fastslå, at sagsøgerens argumenter vedrørende betydningen af en visuel sammenligning i forhold til en fonetisk sammenligning ikke var relevante.